ਪਾਮੇਲਾ ਰੂਕਸ
ਪਾਮੇਲਾ ਰੂਕਸ (Pamela Rooks; 28 ਫਰਵਰੀ 1958 – 1 ਅਕਤੂਬਰ 2010) ਇੱਕ ਭਾਰਤੀ ਫ਼ਿਲਮ ਨਿਰਦੇਸ਼ਕ ਅਤੇ ਪਟਕਥਾ ਲੇਖਕ ਸੀ, ਜੋ ਭਾਰਤ ਦੀ ਵੰਡ ' ਤੇ ਬਣੀ ਅਤੇ ਖੁਸ਼ਵੰਤ ਸਿੰਘ ਦੇ ਨਾਵਲ 'ਤੇ ਆਧਾਰਿਤ ਫ਼ਿਲਮ, ਟ੍ਰੇਨ ਟੂ ਪਾਕਿਸਤਾਨ (1998) ਲਈ ਸਭ ਤੋਂ ਵੱਧ ਜਾਣੀ ਜਾਂਦੀ ਸੀ; ਇਸ ਨੂੰ ਕਈ ਅੰਤਰਰਾਸ਼ਟਰੀ ਫਿਲਮ ਮੇਲਿਆਂ ਵਿੱਚ ਪ੍ਰਦਰਸ਼ਿਤ ਕੀਤਾ ਗਿਆ ਸੀ। ਇਸ ਪ੍ਰਾਪਤੀ ਤੋਂ ਇਲਾਵਾ ਉਸਨੇ ਮਿਸ ਬੀਟੀਜ਼ ਚਿਲਡਰਨ (1992) ਅਤੇ ਡਾਂਸ ਲਾਈਕ ਏ ਮੈਨ (2003) ਵਰਗੀਆਂ ਪੁਰਸਕਾਰ ਜੇਤੂ ਫਿਲਮਾਂ ਅਤੇ ਕਈ ਦਸਤਾਵੇਜ਼ੀ ਫਿਲਮਾਂ ਵੀ ਬਣਾਈਆਂ।